**รายงานการประชุมคณะผู้บริหารท้องถิ่น/ พนง.ส่วนตำบล/พนง.จ้าง อบต.แกใหญ่/**

**ประจำเดือน พฤศจิกายน 2561**

**วันศุกร์ที่ 9 พฤศจิกายน 2561 เวลา 14.00 น.**

**ณ อาคารอเนกประสงค์ที่ทำการองค์การบริหารส่วนตำบลแกใหญ่**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เริ่มประชุมเวลา 14.30 น.**

เมื่อสมาชิกมาครบองค์ประชุมแล้ว นายประกาศิต จันทน์หอม ตำแหน่ง ปลัดองค์การบริหารส่วนตำบล ปฏิบัติหน้าที่ นายกองค์การบริหารส่วนตำบลแกใหญ่ ได้กล่าวเปิดประชุม และดำเนินการตามระเบียบวาระต่างๆ ดังนี้

ทุกเดือนเราต้องมาร่วมรับฟังนโยบายกรเปลี่ยนแปลงในพื้นที่ไม่ว่าจะเป็นจังหวัด นโยบายต่างๆของท่านผู้ว่าคนใหม่ พร้อมท่านนายกเหล่ากาชาดก็คนใหม่ แต่คณะกรรมการสภากาชาดของจังหวัดยังเป็นชุดเดิม มีการเปลี่ยนแปลงท่านเลขานุการ จากปลัดจังหวัดท่านขึ้นไปเป็นรองผู้ว่าราชการ ท่านวิรัช เป็นผู้ว่าคนที่ 2 จังหวัดมีรองผู้ว่าราชการตามตำแหน่ง 3 ตำแหน่ง แต่ปฏิบัติราชการอยู่ในจังหวัด 2 ท่าน อีกท่านหนึ่งไปช่วยราชการที่กรมฯ วันนี้มีกิจกรรมที่จวนผู้ว่าฯ เหล่ากาชาดขอรับบริจาคในการกุศลภารกิจหน้าที่ของเหล่ากาชาด การประชุมครั้งต่อไป ขอให้หัวหน้าศูนย์มาประชุมเองทุกครั้ง เพราะว่าเวลาประชุมเสร็จต้องเอาข้อมูลไปบอกกล่าวบุคลกรในศูนย์ ขอเปิดการประชุมประจำเดือนพฤศจิกายน 2561

**ระเบียบวาระที่ 1 - เรื่องประธานแจ้งให้ที่ประชุมทราบ**

นายประกาศิต จันทน์หอม

 (ประธาน) - ในห้วงเดือนพฤศจิกายน เราจะมีงานประจำจังหวัดคืองานแสดงช้างและงานช้างแฟร์ แต่งานช้างแฟร์ปีนี้เป็นชมรมผู้สื่อข่าวท้องถิ่นเป็นผู้ดำเนินการจัด งานธารากาชาดไม่มี แต่มีการจำหน่ายสลากการชาด แต่ปีนี้ไม่ได้ออกรางวัลวันสุดท้ายของงานช้างแฟร์ แต่จะไปออกรางวัลวันสิ้นปี - การเปลี่ยนแปลงของอำเภอเมืองสุรินทร์ก็จะมีการเปลี่ยนปลัดอำเภอหลายท่าน พันจ่าโทสามารถ ปล้องไหม ย้ายมาจากที่ทำการปกครองจังหวัดมาเป็นปลัดอำเภอเมืองสุรินทร์ งานทะเบียนและบัตร อีกท่านหนึ่งท่านร้อยตรีเบญจชัย เผือกแก้ว ย้ายกลับมาอำเภอเมือง รับผิดชอบงานศูนย์ดำรงธรรม อีกท่านหนึ่งท่านพรชัยแสน ลีประโคน กลุ่มงานปกครอง ส่วนท่านปศุสัตว์อำเภอคนใหม่ คือ ท่านวรพจน์ ดีทอง

 - เดือนธันวาคม มีหมายกำหนดการเสด็จ 2 ครั้ง ครั้งที่1 วันที่ 9 ธันวาคม 2561 เสด็จกลับวันที่ 9 ธันวาคม 2561 เสด็จมาอีกครั้งวันที่ 12-14 ธันวาคม 2561 ก็มีการเปลี่ยนแปลง วันที่ 9 ธันวาคม 2561 เกษตรและสหกรณ์การเกษตรเป็นเจ้าภาพจัดการแข่งขันจักรยานมาราธอน ท่านก็เสด็จมาวันที่ 9 เพื่อมามอบถ้วยรางวัลให้กับผู้เข้าร่วมโครงการปั่นจักรยาน ก็มีการเลื่อนเพราะพระเจ้าหลานเธอ พระองค์เจ้าอทิตยาทรกิติคุณ ติดภารกิจที่สำคัญกว่า ก็มีการเลื่อนปั่นจักรยานไป เดือนกุมภาพันธ์ เป็นวันที่ 16 กุมภาพันธ์ 2562 ท่านก็จะเสด็จผ่านเส้นทางเราเหมือนเดิม ธงประจำพระองค์ถ้าสีมันมัวก็เปลี่ยนใหม่ สั่งซื้อใหม่

 **ที่ประชุม**ฯ - รับทราบ

/ระเบียบวาระที่ 2

**ระเบียบวาระที่ 2** - **เรื่อง รับรองรายงานการประชุมครั้งที่ 10/2561 เมื่อวันที่ 3 ตุลาคม พ.ศ.2561**

นายประกาศิต จันทน์หอม

 (ประธาน) - การรับรองรายงานการประชุมครั้งที่แล้วซึ่งเป็นการประชุมประจำเดือนของข้าราชการ- การรับรองรายงานการประชุมครั้งที่แล้วซึ่งเป็นการประชุมประจำเดือนของข้าราชการพนักงานส่วนตำบล สำเนารายงานการประชุมก็จะผ่าน ผอ.แต่ละกองไปแล้ว ใครมีข้อเสนออย่างไร แก้ไขอย่างไร โต้แย้งหรือแก้ไขจะขอมติในการรับรองรายงานการประชุม ท่านใดเห็นสมควรรับรองรายงานการประชุมครับ

 **ที่ประชุมฯ** - มติที่ประชุมไม่มีข้อโต้แย้งให้ถือว่าที่ประชุมรับรองรายงานการประชุมครั้ง ที่ 10/2561 เมื่อวันที่ 3 ตุลาคม พ.ศ. 2561 ด้วยมติเป็นเอกฉันท์

 **ระเบียบวาระที่ 3** - **เรื่อง ถือเป็นแนวทางปฏิบัติตามที่ได้รับมอบหมาย**

นายประกาศิต จันทน์หอม

 (ประธาน) - อาคารของของเราให้แก้ปัญหาเฉพาะหน้าก่อน ใช้สเปรย์ฉีดดับกลิ่นก่อน

 ให้ตรวจสอบ ขึ้นดู ให้เวลา 1 อาทิตย์ ต้องทราบผล มอบคุณสันดุสิทธิ์ ควบคุม

 - สำนักงานเลขานุการ ก. อบต. จังหวัดสุรินทร์ จ้งเชิญประชุมการกำหนดตัวชี้วัด ค่าเป้าหมายระดับคะแนนเพื่อใช้ประเมินโครงการกิจการตามมิติประสิทธิผลการปฏิบัติราชการตัวชี้วัดที่ 6 และมิติด้านคุณภาพการให้บริการตัวชี้วัดที่ 4 เชิญประชุมวันที่ 13 สั่งการให้ปลัด อบต. และเจ้าหน้าที่ ๆ รับผิดชอบโครงการ 2 โครงการเข้าร่วมประชุมวันที่ 13 พฤศจิกายน 2561 เวลา 09.00 – 16.30 น. ผู้รับผิดชอบโครงการเป็นท่านใดบ้าง

 นายณรงค์ศักดิ์ หมวดอ่อน

 (นิติกร) - เป็นการประเมินโบนัสปี 62 เราได้ส่งโครงการปลูกป่า โครงการของคุณสันดุสิทธิ์และโครงการของคุณปพิชญา วงศาลา

นายประกาศิต จันทน์หอม

 (ประธาน) - ผู้ที่จะเข้าร่วมประชุมมีคุณสันดุสิทธิ์กับคุณปพิชญาและคุณปัทมพรด้วย เขามีประชุม 2 วัน หมายความว่าอะไร เชิญคุณปัทมพร

 คุณปัทมพร เนตรวิจิตร

 (นักทรัพยากรบุคคล) - เรียนท่านนายกฯ ท่านหัวหน้าสำนัก ผอ.กองทุกองและพนักงานทุกท่าน วันที่ 13 เป็นการพรีเซ้น ส่วนวันที่ 14 คือถ้าส่วนของเรามีอะไรเพิ่มเติมก็ให้แล้วเสร็จภายในวันที่ 14 ค่ะ ของเราจะเป็นชุดที่ 1 ประธานคณะก็จะเป็นปลัดเกรียง เป็นคณะกรรมการร่วมพิจารณาโครงการของเราค่ะ ขอบคุณค่ะ

นายประกาศิต จันทน์หอม

 (ประธาน) - ถ้าบอกป็นโบนัสผลงานของปี 62 หรือผลงานของปี 61 ปี 62 ทำไมแยกรายชื่อมา นี่เป็นรายชื่อทุก อบต. ไหม

 คุณปัทมพร เนตรวิจิตร

 (นักทรัพยากรบุคคล) - อันนี้จะเป็น อบต. ที่เสนอขอรับการประเมินค่ะ

/นายประกาศิต

นายประกาศิต จันทน์หอม

 (ประธาน) - 21 แห่ง ทั้งจังหวัดมีแค่นี้ที่เสนอขอรับการประเมิน ของปี 61 มีไหม

 คุณปัทมพร เนตรวิจิตร

 (นักทรัพยากรบุคคล) - ปี 61 ของเรายังอยู่ชุดที่ 1 เหมือนกันค่ะ ประธานก็จะเป็นนายอำเภอกฤษฎา แต่ท่านยังไม่ระบุว่าท่านจะมาช่วงวันไหน ก็อยากให้เตรียมการไว้ก่อน เผื่อท่านประชุมแล้วท่านจะลงมาเลย เราอาจจะทำไม่ทัน เราไม่เคยขอมาก่อนก็อยากให้เราเตรียมและประสาน อบต. ข้างเคียงที่มีประสบการณ์หรือเคยทำมาแล้ว

 นายประกาศิต จันทน์หอม

 (ประธาน) - ที่ราชมงคลเขาเป็นผู้ที่รับจ้างเราในการประเมิน อันนี้ประเมินของปีไหน

 นายณรงค์ศักดิ์ หมวดอ่อน

 (นิติกร) - ปี 61 ครับ ตัวชี้วัดบอกว่าเราจะต้องมหาลัยที่ขึ้นทะเบียนไว้กับกรมส่งเสริมให้ประเมินความพึงพอใจและมาตรวจปี 61 ที่จะมานี่แหละครับ

นายประกาศิต จันทน์หอม

 (ประธาน) - มีข้อติดขัดอะไรไหม ของปี 61

 นายณรงค์ศักดิ์ หมวดอ่อน

 (นิติกร) - ก็มีตัวชี้วัดของ อบต.

นายประกาศิต จันทน์หอม

 (ประธาน) - 2 เรื่อง สืบเนื่องจากการเข้ามาตรวจสอบ อบต. สตง. จังหวัดสุรินทร์ของอำเภอเมืองตรวจหมดแล้ว มาแห่งละ 2 วัน ตามที่เขาแนะนำรายละเอียดได้แก้ไขตามข้อแนะนำไหม ถ้าขาดเหลือเอกสารอะไรก็แจ้งเข้ามา ปัญหาอุปสรรคก็ทำเป็นรายงานมา ถือว่าผู้บริหารรับรู้ เจ้าตัวจะโดนวินัยไม่ได้ ถือว่าเจ้าตัวได้ดำเนินการตามคำสั่งแล้ว ทำแย้งเข้ามาก็ถือว่าไม่เห็นด้วยกับผู้บริหารอยู่แล้ว ผู้บริหารก็รับผิดไป กฎหมายให้ทางออกเราไว้ เพื่อให้งานเดินหน้าต่อไป

 - เรื่องที่มีปัญหากันเข้ามา ปีหนึ่งก็เจอกันบ่อย เรื่องทรัพย์สินสูญหารของกองช่างเกือบทุกเดือนเพราะทรัพย์สินไม่ได้อยู่บริเวณที่ทำการ อยู่ตามถนนหนทาง ที่สาธารณะ คนสัญจรไปมา แบตเตอรี่ที่โดนขโมย ตอนนี้โดนขโมยกี่ลูกแล้วคุณสุนิศา

นางสาวสุนิศา กะรัมย์

(ผู้ช่วยนายช่างไฟฟ้า) - 4 ลูกค่ะ

นายประกาศิต จันทน์หอม

 (ประธาน) - 4 ลูก ภายในเดือนเดียว ทางบริษัทไม่รับผิดชอบ ถ้าหายรับผิดชอบเอง แต่ถ้าเสียซ่อมให้ ทาง อบต. ต้องรับผิดชอบ ได้แจ้งความไว้แล้วใช่ไหม เอกสารก็เก็บไว้ที่กองช่าง เวลามีหน่วยตรวจสอบมาตรวจเราก็จะได้มีเอกสารว่าเราได้ดำเนินการในเรื่องเหล่านนี้ เพื่อจะดำเนินการซื้อด้วยเงินของ อบต. เพราะถือว่าเป็นเหตุสุดวิสัย

 - เมื่อ 2 วันก่อนก็มีศูนย์พัฒนาเด็กเล็กบ้านตะคร้อ ทำบันทึกรายงานมาว่ามีทรัพย์สินสูญหารไปจากศูนย์พัฒนาเด็กเล็กบ้านตะคร้อ ด้วยข้อความที่บันทึกรายงานมา ในช่วงเช้าก็จะเป็นการเปิดศูนย์ โดยปกติเพื่อรับเด็กที่ผู้ปกครองมาส่งประมาณ 6 โมงเช้า เมื่อเปิดเข้าไปสิ่งของกระจัดกระจาย ตามรูปถ่าย คนที่เห็นคนแรกคือคุณครูธัญจิรา เบ็ญเจิด ก็มองที่จุดที่เคยวางทีวี ทีวีก็หายไป แล้วเดินดูรอบ ๆ ก็เห็นรอยงัดเข้ามา ทางกองการศึกษาก็ได้โทรแจ้งตั้งแต่เช้าและได้ให้ไปตรวจสอบว่าได้มีอะไรสูญหารอีกไหม ก็ถือว่ารายงานได้ถูกต้องแล้ว ทางผู้บริหารก็ได้สั่งการไปให้ทางนิติกรไปแจ้งความกับพนักงานสอบสวน และลงบันทึกไว้เป็นหลักฐาน ศูนย์พัฒนาเด็กเล็ก อยู่ในท้องที่ใดควรจะแจ้งฝ่ายปกครองท้องที่ก่อน ผ่ายปกครองท้องที่ไม่รู้เรื่องเลยใช่ครูอี้ด

/นางมยุรี

นางมยุรี ทองใหญ่

ครู(ศพด.บ้านตะคร้อ) - ตอนเช้าไม่ได้แจ้งคะ แจ้งตอนเย็นค่ะ

นายประกาศิต จันทน์หอม

 (ประธาน) - มันต้องแจ้งตอนเห็นตอนที่ไปพบ พอไปแจ้งช่วงเย็นเกือบ 1 ทุ่ม ทางผู้ใหญ่ก็ได้โทรเข้า มาหา ผมได้บอกไปว่า ผมได้ดำเนินการแจ้งความไปแล้ว ตรงนี้จะแตกต่างกับศูนย์พัฒนาเด็กเล็ก อบต.แกใหญ่ ศูนย์พัฒนาเด็ก อบต.แกใหญ่ ทรัพย์สินไม่ได้ลงทะเบียน เพราะว่าเป็นผู้บริจาค ครั้งนี้ ทรัพย์สินใช้งบประมาณ มีการลงทะเบียน ต้องดำเนินการตามกระบวนการ นิติกรแจ้งความแล้วจะต้องทำอย่างไรต่อ

 นายณรงค์ศักดิ์ หมวดอ่อน

 (นิติกร) - ไปแจ้งความแล้ว วันนั้นตำรวจก็โทรมา จะมีร้อยเวร 2 คน มีคนไปแจ้งความเพิ่มเติมอีก ไปแจ้งก่อนแล้ว ก็มีร้อยตำรวจเอกโทรมาหาผมว่าผมได้ไปแจ้งความ ผมก็บอกว่าผมทำตามขั้นตอนต้องรายงานความเสียหาย ผมไม่รู้ว่าทางนั้นได้แจ้งความไปแล้ว เมื่อทรัพย์สินสูญหายตามระเบียบ พรบ. ความรับผิดทางละเมิดก็ตั้งกรรมการ อันนี้เป็นทรัพย์สินเสียหาย แบตเตอรี่หรือทีวี ก็ต้องกรรมการสอบสวนข้อเท็จจริงความรับผิดทางละเมิดมันจะต้องประมาทเลินเล่ออย่างร้ายแรงถุงจะต้องรับผิด ถ้าไม่ประมาทเลินเล่ออย่างร้ายแรงก็ไม่ต้องรับผิด

นายประกาศิต จันทน์หอม

 (ประธาน) - ตรงนี้คือว่า ผู้บริหารจะต้องออกคำสั่งแต่งตั้งกรรมการสอบสวนข้อเท็จจริงความรับผิดชอบทางละเมิดใช่ไหม

 นายณรงค์ศักดิ์ หมวดอ่อน

 (นิติกร) - พรบ. รับผิดทางละเมิดหลักเกณฑ์ได้กำหนดไว้แบบนี้ครับ

นายประกาศิต จันทน์หอม

 (ประธาน) - ให้นิติกรไปร่างคำสั่งมา คณะกรรมการต้องกี่คน

 นายณรงค์ศักดิ์ หมวดอ่อน

 (นิติกร) - 3 คน ข้อเท็จจริง คณะกรรมการคนเดียว แต่สอบละเมิดต้อง 3 คน ครับ

นายประกาศิต จันทน์หอม

 (ประธาน) - มอบให้นิติกร อาทิตย์หน้าร่างคำสั่งเสนอผู้บริหารจะได้ลงนาม ทำตามกระบวนการไป

 - ทางออกที่ดีของเรื่องนี้คือต้องจ้างคนมาเฝ้าใช้งบประมาณของทางกองการศึกษา จ้างตอนกลางคืนเพราะกลางวันเรามีครูอยู่แล้ว ฝากนักวิชาการศึกษาหารือกับท่าน ผอ. ด้วย เชิญคุณทักษพร

นางสาวทักษพร ชาญเจริญ

 (นักวิชาการศึกษา) - เรียนท่านายกฯ ท่านหัวหน้าสำนักปลัดและ ผอ. กองทุกกอง สวัสดีเพื่อนๆ พนักงานทุกคน อยากหารือกับท่านนายกฯ นะคะ ในส่วนของเมื่อสักครู่ที่ว่าของหายที่ศูนย์ พอดีได้สอบถามกับคุณครูโสภาแล้วว่าศูนย์พัฒนาเด็กเล็ก อบต.แกใหญ่ มีทีวีหาย 2 เครื่อง มีเครื่องหนึ่งที่ไม่ได้อยู่ในบัญชีครุภัณฑ์แต่อีกเครื่องหนึ่งอยู่ในบัญชีครุภัณฑ์ แล้วยังไม่มีกรแจ้งความในครั้งนั้น ตอนนั้นแจ้งแค่ตำรวจบ้าน สายตรวจมาดูเฉยๆ แต่ในกระบวนการแจ้งความเรายังไม่ได้แจ้งความคะ และเมื่อสักครู่พี่ปลัดได้แจ้งแนวทางก็ได้มีการพูดคุยกันแล้วว่าในปีนี้อาจจะมีการจ้างเหมาบริการ ยาม ก็จะมีแค่สองศูนย์ ศูนย์ที่ไม่ได้อยู่ในพื้นที่โรงเรียนค่ะ ก็จะมี ศูนย์พัฒนาเด็กเล็ก อบต.แกใหญ่กับศูนย์พัฒนาเด็กเล็กบ้านตะคร้อ ได้มีการหารือกับท่าน ผอ. กอง เบื้องต้นแล้วค่ะ

/นายประกาศิต

นายประกาศิต จันทน์หอม

 (ประธาน) - เห็นด้วย ในการจะจ้างเหมาบริการยาม ทั้งสองศูนย์

 - การประชุมประจำเดือนอยากให้หัวหน้าศูนย์ ฯ เข้ามารับฟังเอง เพราะอยากฟังปัญหาว่ามีอะไรบ้าง

 - การพัฒนาศักยภาพผู้นำท้องที่และผู้นำท้องถิ่น ผู้นำท้องที่ถือว่าเป็นการอบรมบุคคลภายนอกซึ่งการอบรมภายนอกใช้งบประมาณของท้องถิ่นได้ บุคลากรท้องถิ่นจะต้องมีสัดส่วนเกินกว่ากึ่งหนึ่งของผู้เข้ารับการอบรม ได้กำหนดแผนไปแล้วเป็นเดือนกุมภาพันธ์ 2562 สถานที่จะไปคือ หนองส่าหร่าย จังหวัดกาญจนบุรี

 - การรายงานของเราจาก 16,17 ตอนนี้อยู่ที่ 1 ใน 10 การรายงานทางไลน์อย่าถือว่าไม่สำคัญ ขอเชิญชวนให้เข้ากลุ่มไลน์ท้องถิ่นด้วย จะได้ติดตามข้อมูลข่าวสาร

 - อีกเรื่องหนึ่งได้สำเนาให้กับท่าน ผอ. ไปแล้ว เรื่อง แผนอัตรากำลังก็ช่วยดูว่าต่อไปจะเปลี่ยนแปลงแก้ไขตรงไหน เพิ่มเติม ห้วงแก้ไขเพิ่มเติมช่วงเดือนไหน

 คุณปัทมพร เนตรวิจิตร

 (นักทรัพยากรบุคคล) - ไม่มีกำหนดค่ะ

นายประกาศิต จันทน์หอม

 (ประธาน) - ส่วนพนักงานขับรถที่ตั้งใจไว้ก็คงยังไม่เสนอ เพราะว่ารถดับเพลิงสั่งยกเลิกไปแล้ว

 - ส่วนคดีคุณสุทธิวรรณ ที่เรียก 1,000,000 บาท เป็นยังไงบ้างนิติกร

 นายณรงค์ศักดิ์ หมวดอ่อน

 (นิติกร) - รอคำพิพากษา ครับ

นายประกาศิต จันทน์หอม

 (ประธาน) - ตอนนี้อยู่ในการพิจารณา เวลาไปฟังคำพิพากษาจะมีหนังสือให้ผมไปใช่ไหม

 นายณรงค์ศักดิ์ หมวดอ่อน

 (นิติกร) - ครับ

นายประกาศิต จันทน์หอม

 (ประธาน) - มีใครจะเสนออะไรเพิ่มไหม เชิญท่าน ผอ.

นางนนทวรรณ สามารถ

 (ผอ.กองคลัง) - เรียนท่านนายก ฯ ลัสวัสดีพี่น้องทุกท่านนะคะ กองคลังมีเรื่องจะแจ้งให้ทราบเกี่ยวกับเรื่องการจัดทำแผนการใช้จ่ายเงินของแต่ละกอง ยังไม่มีกองใดทำแผนการใช้จ่ายเงินมาที่กองคลังเลยนะคะ รบกวนให้ ผอ.กองและหัวหน้าสำนักปลัดเร่งดำเนินการเกี่ยวกับเรื่องนี้ และเรื่องที่เกี่ยวกับโครงการต่าง ๆ ที่จะดำเนินการจัดซื้อจัดจ้างก็ขอรบกวนให้แต่ละกองดูแผนดำเนินงานประกอบแผนการจัดซื้อจัดจ้างด้วยนะคะเนื่องจากว่าเงินเริ่มทยอยเข้ามาบ้างแล้ว ก็อยากให้ดำเนินการตามแผนจัดซื้อจัดจ้างด้วยคะ ขอบคุณมากค่ะ

นายประกาศิต จันทน์หอม

 (ประธาน) - มีท่านอื่นอีกไหม เชิญคุณทักษพร

นางสาวทักษพร ชาญเจริญ

 (นักวิชาการศึกษา) - ฝากข่าวประชาสัมพันธ์จากกองการศึกษา แจ้งประชาสัมพันธ์เชิญชวนพี่ๆ น้องๆ พนักงานทุกท่านร่วมงานโครงการสืบสานประเพณีลอยกระทง ตำบลแกใหญ่ ซึ่งปีนี้เราจัดที่วัดจอมสุรินทร์ วันพฤหัสบดีที่ 22 พฤศจิกายน 2561 ภายในงานก็จะมีกิจกรรมประกวดกระทง ประกวดนางนพมาศ กิจกรรมของทางชุมชนก็จะมีมโหรสพ จะมีหนังและมีรำวงชาวบ้าน

/ในส่วนของ

 ในส่วนของการดำเนินงานทางกองการศึกษาก็ได้ให้ทางธุรการได้แจกกำหนดการและคำสั่งแต่งตั้งในการดำเนินโครงการดังกล่าวไปแล้ว ในส่วนของกรรมการดำเนินการก็จะขอแจ้งคร่าวๆนะคะ ในส่วนของการประกวดนางนพมาศ ก็จะมีการประกวดขวัญใจประชาชนก็จะขายพวงมาลัยดำเนินการโดยคณะกรรมการหมู่บ้านตะคร้อทั้ง 2 หมู่ หมู่ 4และหมู่ 13 ของเราจะมีอยู่ 3 ชุด ชุดที่ 1. คุณขวัญ, คุณธีรยุทธ ชุดที่ 2.คุณศรันยา, คุณศิริยากร ชุดที่ 3. คุณครูสำเร็จ, คุณครูภัสรา ส่วนเจ้าหน้าที่ที่อยู่บนเวทีรอรับพวงมาลัยจากนางนพมาศ ก็จะแบ่งเป็น 4 ชุด คือ ชุดที่ 1. ครูฉวีวรรณ, ครูสมจิตร ชุดที่ 2. ครูกองศรี, ครูจารีรัตน์ ชุดที่ 3. ครูโสภา,ครูสุวรรณา ชุดที่ 4. ครูระติรัตน์, คุณปพิชญา ส่วนกรรมการชุดที่ 3 ก็จะเป็นในส่วนของกรรมการนับคะแนน 1.คุณปัทมพร 2. ครูนัฏฐนิชา 3. ครูมยุรี 4. ครูไพบูลย์และครูธัญจิรา เดี่ยวทางกองการศึกษาก็จะนัดคณะกรรมการมาซักซ้อมนะคะ ในส่วนของวันที่ 22 พฤศจิกายน 2561 อยากจะขอความร่วมมือทุกท่านแต่งการด้วยผ้าไหมพื้นเมืองสุรินทร์เพื่อเป็นการอนุรักษ์ผ้าไหมสุรินทร์ของเรา กองการศึกษามีเรื่องแจ้งเท่านี้คะ ขอบคุณคะ

นายประกาศิต จันทน์หอม

 (ประธาน) - ฝากประสานสายตรวจเจ้าหน้าที่ให้มาดูแลความปลอดภัยให้ด้วย

 - เชิญหัวหน้าสำนักปลัด

นางสาวรวีวรรณ ภักดีกลาง

 (หัวหน้าสำนักปลัด) - เรียนท่านนายกฯ ผอ.กองทุกกอง พนักงานส่วนตำบลทุกท่าน มีเรื่องเกี่ยวกับแนวทางปฏิบัติราชการของทางจังหวัดสุรินทร์มาเรียนให้ทุกท่านได้รับทราบตามที่ได้เข้าร่วมประชุมในวันที่ 7 พฤศจิกายน 2561 ที่ห้องประชุมอำเภอเมือง จะนำเรียนที่ประชุมและพนักงานทุกท่านได้รับทราบ เรื่อง เพื่อทราบและถือปฏิบัติที่สำคัญ ๆ คือ

 1. เรื่องการปฏิบัติราชการของทางจังหวัดสุรินทร์ เรื่องการเสนอหนังสือราชการที่มรชั้นความเร็วตามระเบียบงานสารบรรณให้ถือปฏิบัติตามหนังสืออำเภอเมือง ที่ สร 0118.5/ว524 ลงวันที่ 30 ตุลาคม 2561 เรื่องเน้นย้ำการปฏิบัติตามแนวทางการปฏิบัติราชการของจังหวัดสุรินทร์ ซึ่งในเนื้อหาของหนังสือจะให้ปฏิบัติตามระเบียบงานสารบรรณโดยให้ศูนย์ราชการถือปฏิบัติ เช่น เรื่องด่วนที่สุด ให้เสนอเพื่อให้ผู้ว่าราชการจังหวัดทราบและพิจารณาภายใน 2 วัน สำหรับหนังสือราชการที่มีคำว่าด่วนมาก ให้เสนอเพื่อให้ผู้ว่าราชการจังหวัดทราบและพิจารณาภายใน 3 วัน สำหรับหนังสือที่ปั้มว่าด่วน ให้เสนอเพื่อให้ผู้ว่าราชการจังหวัดทราบและพิจารณาภายใน 4 วัน ตั้งแต่วันที่ได้รับเรื่องนะคะ ก็นำเรียนทุกกองพนักงานส่วนตำบลทุกท่านได้รับทราบและถือปฏิบัติตามหนังสือสั่งการ การประชุมวันนั้นมีเรื่องนี้อยู่ในหนังสือสั่งการด้วยนะคะ

 2. แจ้งนโยบายการคัดแยกขยะ โดยแจ้งให้ทุกส่วนราชการมีการคัดแยกขยะภายในสำนักงาน สถานที่ราชการและบ้านพักผู้บริหาร ซึ่งในตรงนี้จะนำเรียนและแจ้งไปยังผู้บริหารพิจารณาสั่งการให้งานที่เกี่ยวข้องจัดหาภาชนะต่าง ๆ ทั้งที่สำนักงานและบ้านพักผู้บริหาร ท่านนาอำเภอได้เน้นย้ำว่าต้องมีเป็นตัวอย่างด้วย นำเรียนผ่านงานสาธารณสุขประสานงานพัสดุ ทำเป็นรูปโครงการประกอบเสนอผู้บริหารพิจารณาสั่งการอีกครั้ง

 3. แนวทางการพิมพ์หนังสือราชการเสนอหนังสือราชการตามระเบียบนายกรัฐมนตรีว่าด้วยงานสารบรรณ พ.ศ. 2526 ซึ่งทางจังหวัดได้มีหนังสือสั่งการแจ้งมายัง ทุกส่วนราชการให้ถือปฏิบัติตามหนังสือจังหวัดสุรินทร์ ที่ สร 0017.3/ ว 5218 ลงวันที่ 8 ตุลาคม 2561 เรื่อง แนวทางการพิมพ์หนังสือราชการและการเสนอหนังสือราชการต่อผู้บังคับบัญชา ทุกกองก็จะได้รับหนังสือตัวนี้เช่นเดียวกัน วันประชุมในวันที่ 7 ที่ผ่านมาก็ได้เน้นย้ำในเรื่องนี้เช่นเดียวกัน ไม่ว่าจะเป็นหนังสือภายนอกภายในกำหนดทุกตัวอักษร ให้ศึกษาและถือปฏิบัติตามหนังสือสั่งการ สำหรับสำนักปลัดมีเรื่องจะแจ้งในที่ประชุมทราบเพียงเท่านี้คะ สวัสดีคะ

/นายประกาศิต

นายประกาศิต จันทน์หอม

 (ประธาน) - แนวนโยบายของท่านประภัสสร์ มาลากาญจน์ ผู้ว่าราชการคนใหม่

 1. ท่านเน้นย้ำเรื่องความสะอาด เรื่อง ขยะจะต้องมีถังคัดแยกขยะบริเวณสถาน ที่ราชการ หรือที่ทำการ อบต.

 2. เรื่องการพิมพ์การเสนอหนังสือราชการ เรามีธุรการแต่ละกอง ธุรการได้แจกแบบฟอร์มให้ทุกกองแล้ว ท่านผู้ว่าราชการ ท่านให้ความสำคัญเรื่องหนังสือเหล่านี้ ท่านตีกลับทันที ถ้าฟอร์มไม่ถูกต้อง ตอนนี้ท่านนายอำเภอทำตามด้วย แจ้งให้พวกเราทราบ

 3. ท่านเน้นย้ำความภูมิใจในสิ่งที่เราเป็น ให้เราภูมิใจเรื่องเหล่านี้และถ้าเกิดมีการร้องเรียนแล้วควรจะพิจารณาเรื่องไหนเป็นเรื่องแรก ที่ต้องรายงานท่านก่อน เรื่องแรกที่ต้องทำทันที คือ เรื่องที่มีการทูลเกล้าถวายฎีกาความเดือดร้อนของราษฎร

 - ส่วนการจะปรับแผนอัตรากำลังค่อยหารือกันอีก

**ที่ประชุมทราบ - รับทราบและถือปฏิบัติ**

**ระเบียบวาระที่ 4 - เรื่องอื่นๆ**

**- ไม่มี**

- ขอปิดการประชุม

**ปิดการประชุม - 16.00 น.**

 (นางสาวไพรรัฐ ถือกล้า)

 ตำแหน่ง ผู้ช่วยเจ้าพนักงานธุรการ

 ผู้บันทึกรายงายการประชุม

 ( นายประกาศิต จันทน์หอม )

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลแกใหญ่

 ผู้ตรวจรายงานการประชุม

พระเจ้าหลานเธอ เมื่อวานวันที่ 2 มีการประชุมประจำเดือนหัวหน้าส่วนฝ่ายปกครองท้องที่ ท่านผู้ว่าราชการจังหวัดสุรินทร์ท่านอยากมาพบปะกับพี่น้องชาวอำเภอเมืองสุรินทร์ไม่ว่าจะเป็นฝ่ายปกครองท้องที่ท่านก็นัดหมายเป็นภาคบ่ายที่หอประชุมจังหวัดสุรินทร์ ท่านผู้ว่าราชการจังหวัดสุรินทร์ ท่านย้ายมาจาก จังหวัดสมุทรสาคร ชื่อท่านประภัสสร์ มาลากาญจน์

 - เดือนตุลาคมนี้ จะมีวันหยุดราชการ

 1. 13 ตุลาคม เป็นวันคล้ายวันเสด็จสวรรคต ของในหลวงรัชกาลที่ 9

 2. 23 ตุลาคม เป็นวันคล้ายวันเสด็จสวรรคต ของในหลวงรัชกาลที่ 5 เป็นวันปิยมหาราช ทางองค์กรปกครองส่วนท้องถิ่นก็ไม่ได้จัดกิจกรรม ก็ให้องค์กรส่วนท้องถิ่นทุกแห่งไปรวมกันที่ศาลากลาง

/- ส่วนเรื่องนโยบาย

 - ส่วนเรื่องนโยบายทางจังหวัดก็มีการแจ้งงานในระบบ e-laas หรือหลายๆระบบ ตั้งแต่ต้นปีงบประมาณก็จะมีการแจ้งมาเรื่อยๆจนถึงวันสิ้นปีงบประมาณ กู้ยังมีท้องถิ่นใช้งานไม่ครบทุกระบบ จำนวน 8 แห่ง อำเภอเมืองมีที่เดียว คือ อบต. สลักได นอกนั้นเป็น บะ โนน หนองอียอ หนองไผ่ล้อม ผักไหม ช่างปี่ หนองเขวา ซึ่ง อบต. เหล่านี้ต้องชี้แจงไปที่ สำนักงานท้องถิ่นจังหวัด

 - ส่วนการขยายระยะเวลาการเบิกจ่ายงบประมาณก็มีหนังสือสั่งการมา ได้แจ้งทุกกอง ไปแล้ว ให้ทำกันเงินไว้ในกรณีที่มีหนีผูกพันแต่มีความจำเป็นต้องใช้จ่ายต่อไป ถ้าเป็นเงินอุดหนุนเฉพาะกิจที่เป็นเงินยอดสูงๆ ก็เป็นอำนาจผู้ว่าราชการจังหวัด

 - เรื่องข้อบัญญัติงบประมาณของเราก็ประกาศไปใช้แล้ว มีผลวันที่ 1 ตุลาคม 2561 ก็ได้มอบหมายจัดทำรูปเล่มและมอบให้บุคคลที่เกี่ยวข้อง